Presidenti Bush vlerëson kontributin e myslimanëve në SHBA
Në mbarë Shtetet e Bashkuara ka më shumë se 2 mijë xhami dhe qendra islamike
. Ndoshta askund në botë komuniteti mysliman nuk ka një larmi të tillë si në Shtetet e Bashkuara, ku pjesëtarët e këtij komuniteti vijnë nga vende të ndryshme dhe u përkasin racave të ndryshme. Ky komunitet ka afrikano-amerikanë, latinë dhe të bardhë të konvertuar në fenë islame, të cilët festojnë së bashku Ramazanin. Myslimanët e Amerikës, numri i të cilëve mendohet të jetë diku nga 3 deri në 7 milion vetë, e ndjejnë edhe më shumë lidhjen mes tyre në qendrat e kultit. Ja si shprehet Dr. Abdullah Khouje, president i Qendrës Islamike në Uashington: Më shumë se 2 mijë xhami dhe qendra islamike në mbarë Shtetet e Bashkuara u ofrojnë besimtarëve myslimanë në Shtetet e Bashkuara mbështetjen e nevojshme gjatë Ramazanit. Samir Salah është president i Dar Al hijra: Gjatë Ramazanit myslimanët e Amerikës marrin pjesë në lutjet e përnatshme, i kushtojnë kohë reflektimit shpirtëror dhe agjërojnë si dhe ushtrojnë akte të tjera vetë-kontrolli për të treguar përkushtimin e tyre ndaj Zotit. Vitet e fundit atyre u është shtuar edhe një detyrë tjetër. Robert Marro është një ish-diplomat amerikan, i cili është konvertuar në mysliman: Xhamitë dhe qendrat islame hapin dyert për të gjithë amerikanët, pavarësisht nga besimi fetar, gjatë muajit të Ramazanit. Dr. Shaker El Sayed është Imami i Dar Al Hijras: Ky muaj i shenjtë është një mundësi e re për myslimanët që të pastrojnë shpirtin, të tregojnë zemërgjerësi duke dhuruar për organizatat bamirëse dhe t’i kujtojnë botës kuptimin e vërtetë të islamit si një besim paqeje dhe tolerance.// lk